Angola kavenanto

La Angola kavenanto (Xenocopsychus ansorgei) estas specio de birdo de la familio de Muŝkaptuledoj. Ties genro Xenocopsychus estas monotipa, tio estas tiu estas la ununura specio de la genro.

Ĝi havas nigrecajn suprajn partojn kaj helgrizajn aŭ blankecajn subajn partojn. Estas ankaŭ helgrizaj ŝultraj makuloj kaj tre markata superokula strio. La beko kaj kruroj estas nigrecaj. La vosto estas longa.

Ĝi estas endemia de Angolo. Ties natura biotopo estas humida savano, kaj ĝi estas iomete rara pro habitatoperdo. Tiu afrotropisa specio ekzistas je 690-2,200 m de altitudo. Ĝi troviĝas en kavoj (de kio devenas la nomo) kaj en rokaj herbejaj deklivoj kaj klifoj kun proksimaj arbaroj, kie manĝas insektojn. Ankaŭ en riverarbaroj kaj densa subkreskaĵaro en arbaraj deklivoj. Ili manĝas sur aŭ ĉe grundo. Okazas du rapidaj ovodemetadoj en septembro al novembro. La nesto, kie la ino demetas 2-3 ovojn, estas malferma taso el bastonetoj, herberoj kaj sekaj folioj, kovrita per plantomaterialo, kaj situa en roka bordo sur kornico.

Vidu ankaŭ
Angol-eskarpaj savano kaj duonarbaroj

Referencoj
 BirdLife International, 2004, 23110, Xenocopsychus ansorgei, 13a Septembro 2007.

Kategorio:Muŝkaptuledoj
Kategorio:Afrotropisa faŭno
Kategorio:Birdoj de Afriko